tomron87/hebrew-wikipedia-sentences-corpus huggingface dataset:
ת'ורנברי תומך בהגבלות כהונה על חברי הקונגרס ואף הצביע בעקביות בעד כך, אם כי הודיע כי אין בכוונתו להגביל את עצמו מתקופות כהונה מרובות עד שתיקון לחוקת ארצות הברית יגביל באופן רשמי את תקופות הכהונה של כל חברי הקונגרס.
ב-30 בספטמבר 2019 הכריז ת'ורנברי כי לא יתמודד מחדש לבית הנבחרים בבחירות 2020. הוא הנציג השישי של טקסס בבית הנבחרים שהודיע על פרישתו עם כינוס הקונגרס ה-117 של ארצות הברית והרפובליקני ה-23 בכלל שעוזב את הקונגרס.
מאק קלווין הוא כדורסלן עבר אמריקאי, אשר שיחק בליגות ה-ABA וה-NBA בין השנים 1969–1981. לאורך 7 עונותיו ב-ABA השתתף 5 פעמים במשחק האולסטאר, ורשם ממוצעים כוללים של 19.9 נקודות, 5.8 אסיסטים ו-3.1 ריבאונדים למשחק.
קלווין נולד בעיר פורט וורת' שבטקסס, ובשנת 1965 החל ללמוד ב"מכללה הקהילתית לונג ביץ'".
שנתיים לאחר מכן עבר לאוניברסיטת דרום קליפורניה, ובשתי עונותיו בקבוצת הכדורסל של האוניברסיטה (USC Trojans) קלע 12.3 נקודות בממוצע למשחק.
בדראפט ה-NBA 1969 נבחר קלווין על ידי לוס אנג'לס לייקרס בבחירה ה-187, אולם בחר לשחק עבור קבוצת לוס אנג'לס סטארס מליגת ה-ABA.
בעונתו היחידה עם הסטארס קלע 16.8 נקודות בממוצע למשחק, והוביל את הקבוצה למעמד גמר ה-ABA, בו הפסידה מול אינדיאנה פייסרס (2–4).
בין השנים 1970–1972 שיחק עבור קבוצת הפלורידיאנס, במדיה רשם ממוצעים של 24.1 נקודות ו-6.7 אסיסטים למשחק, ובשתי העונות הבאות קלע 17.7 נקודות למשחק עבור קרוליינה קוגרס, תחת המאמן לארי בראון.
בעונת 1974/1975 השתתף במשחק האולסטאר של ה-ABA בפעם החמישית בקריירה, ונבחר לחמישיית העונה בפעם השלישית, לאחר שהוביל את כל שחקני הליגה בממוצע אסיסטים למשחק (7.7) ובאחוזי קליעה מקו העונשין (89.6%).
בסיום אותה עונה, בה שיחק בדנוור נאגטס, ניצב במקום השלישי בהצבעות לפרס ה-MVP של העונה (אחרי ג'וליוס ארווינג וג'ורג' מקגיניס שחלקו את הפרס).
בעונת 1975/1976 קלע 19.4 נקודות למשחק עבור וירג'יניה סקוויירס, אשר סיימה במקום השביעי והאחרון בליגה.
את קריירת המשחק ב-ABA סיים במקום השמינית בתולדות הליגה בנקודות (10,620), במקום השני באסיסטים (3,067) ובמקום הראשון בקליעות עונשין (3,554).
לקראת עונת עבר לשחק בלוס אנג'לס לייקרס מליגת ה-NBA.
ב-4 עונותיו בליגה שיחק עבור 5 קבוצות שונות, והעמיד ממוצעים כוללים של 7.0 נקודות ו-2.5 אסיסטים למשחק.
בעונת 1975/1976, בעודו שחקן וירג'יניה סקוויירס, שימש קלווין לתקופה קצרה גם כמאמן הקבוצה, בין פיטוריו של אל ביאנקי לבין מינויו של ביל מוזלמן.
בכל ששת משחקי הקבוצה תחת קלווין הפסידו הסקוויירס בפער ממוצע של כ-17 נקודות.
בין השנים 1987–1992 שימש כעוזר מאמן במילווקי באקס (תחת דל האריס) ובלוס אנג'לס קליפרס (תחת מייק שולר ולארי בראון).
בעונת שימש כמאמן הראשי של הקליפרס במשך שני משחקים, בין פיטוריו של שולר לבין מינויו של בראון.
מאק קוסמטיקס, בעלת הלוגו M · A · C, היא יצרנית קוסמטיקה קנדית שהוקמה בטורונטו בשנת 1984 על ידי פרנק טוסקאן ופרנק אנג'לו.
מטה החברה נמצא בניו יורק לאחר שהפכה לחברת בת של חברות אסתי לאודר ב-1996. MAC ראשי תיבות של "Make-up Art Cosmetics".
מוצרי החברה נועדו במקור לאנשי מקצוע בתחום האיפור, אך נמכרים ישירות לצרכנים ברחבי העולם.
פרנק טוסקאן הצהיר כי "תחילה ייצר איפור עבור דוגמניות, אך אחר כך הדוגמניות רצו את האיפור הזה לאחיותיהן, חברותיהן וכדומה".
בשנות ה-90 היו למותג יותר ממאה חנויות ברחבי העולם, ורווח של 200 מיליון פרנק.
פיתוח המותג בעולם, פתיחת נקודות מכירה חדשות והתאמת קווי המוצרים המותאמים לכל יבשת, הותירו מעט זמן למייסדים ליצור מוצרים חדשים.
בשנת 1994, חברות אסתי לאודר השתלטו על 51% ממניות MAC Cosmetics והחלו לנהל את הקצה העסקי בעוד ששני המייסדים שמרו על שליטה יצירתית.
בשנת 1997, המייסד השותף, פרנק אנג'לו נפטר מדום לב במהלך ניתוח בגיל 49. באותה תקופה היו למאק הכנסות של 250 מיליון דולר, שהוכפלו כעבור עשר שנים.
אסתי לאודר בע"מ השלימה את הרכישה בשנת 1998, ופרנק טוסקן החליט למכור את יתר המניות שלו זמן קצר לאחר מכן לפני שעזב את החברה בסוף אותה שנה.
מאק נבחרה לאחד משלושת מותגי האיפור העולמיים הראשונים, עם מחזור שנתי של למעלה ממיליארד דולר, ו-500 חנויות עצמאיות, עם למעלה משלושים חנויות בצרפת.
כל החנויות מנוהלות על ידי מאפרים מקצועיים.
מאק הוא מותג איפור רשמי, המשמש ליצירת איפור לשחקני קולנוע.
המוצרים הפופולריים ביותר של המותג הם STUDIO FIX FLUID ושפתון רובי וו.
ממאי 2017 מאק מאפשרת רכישה מקוונת.
הקרן לאיידס של מאק הוקמה בשנת 1994 כדי לתמוך בגברים, נשים וילדים עם HIV/איידס ברחבי העולם.
לפי מאק קוסמטיקה, הקרן גייסה 400 מיליון דולר באמצעות מכירה של שפתון מאק ויוה גלאם.
קו המוצרים ויוה גלאם הפך עם השנים רב מכר של המותג.
מאק שיתפה פעולה עם סלבריטאים רבים בקו ויוה גלאם, במהדורה מוגבלת.
כל שנה מאק בוחרת את הפרזנטור החדש עבור ויוה גלאם.
הראשונה הייתה מלכת הדראג רופול ב-1994. שפתון רופול ויוה גלאם היה המוצר הראשון של מאק קוסמטיקה שהיה זמין לקניה עבור צרכנים פרטיים.
מאק שיתפה פעולה עם מספר ידוענים לאורך השנים, כולל:
מתיו "מאק" מקלאנג הוא כדורסלן אמריקאי המשחק בעמדת הרכז בקבוצת אינדיאנה פייסרס מליגת ה-NBA.
ידוע בעיקר בשל זכייתו כשלוש פעמים ברציפות (הראשון לעשות זאת) בתחרות ההטבעות באולסטאר של ליגת ה-NBA.
לואיס נולד בטנסי אך גדל ב.
הוא בחר לשחק בקבוצת כדורסל המכללות של אוניברסיטת ג'ורג'טאון, ונרשם לדראפט 2020 ב-NBA, אך משך את מועמדותו.
במאי 2020 עבר לאוניברסיטת טקסס טק והגיש מועדות לדראפט 2021 ב-NBA, אך לא נבחר.
לאחר שלא נבחר בדראפט, הצטרף לסגל לוס אנג'לס לייקרס לקראת ליגת הקיץ של ה-NBA, ולאחר שהסתיימה הליגה – הצטרף לסאות' ביי לייקרס, קבוצת-הבת של הלייקרס שמשחקת בליגת הפיתוח של ה-NBA.
במשחק הבכורה שלו בקבוצה רשם 24 נקודות, תשעה אסיסטים ושישה ריבאונדים בניצחון קבוצתו 112–105 על ג'י ליג איגנייט.
ב-11 בינואר 2021, עם תום חוזהו, חזר לסאות' ביי לייקרס, ובתום העונה נבחר לרוקי השנה בליגת הפיתוח של ה-NBA.
ב-9 באפריל 2021 חתם על חוזה דו כיווני עם סאות' ביי לייקרס ועם לוס אנג'לס לייקרס.
ב-22 בדצמבר 2021 חתם על חוזה לעשרה ימים בשיקגו בולס.
בתום החוזה חתם לעשרה ימים נוספים, כשבחלק מהם שיחק עם הבולס ובחלקם עם וינדי סיטי בולס, שלוחתהּ של שיקגו בולס בליגת הפיתוח.
בקיץ 2022 הצטרף לסגל הלייקרס לליגת הקיץ, ולאחר מכן עבר לסגל ליגת הקיץ של גולדן סטייט ווריורס.
ב-21 ביולי 2022 חתם בגולדן סטייט ווריורס.
בפברואר 2023 זכה בתחרות ההטבעות באולסטאר ה-NBA.
בפברואר 2024 זכה בתחרות בפעם השנייה ברציפות.
בפברואר 2025 זכה בתחרות בפעם השלישית ברציפות.
מאקי (מצרפתית) או מאצ'יה (מאיטלקית) היא ביומה של בתת שיחים באזור אגן הים התיכון, המורכבת בדרך כלל משיחים ירוקי-עד הגדלים בצפיפות.
ערבות המאקי מאופיינות בצמחים ממשפחת השפתניים, הסוגים ער והדס, והמינים זית אירופי, חרוב מצוי ותאנה.
תצורת חורש זו דומה לגריגה.
קבוצות לוחמי גרילה מתנועת ההתנגדות הצרפתית במלחמת העולם השנייה כונו מאקי (Maquis), מכיוון שהסתתרו בחורשים כאלה.
מאק ריי אדוארדס היה רוצח ואנס סדרתי אמריקאי אשר רצח ואנס לפחות שלושה ילדים בלוס אנג'לס, קליפורניה, החל מ-1953 ועד מותו.
לאחר שנלכד והורשע נידון למוות אולם התאבד בתלייה בתאו קודם לביצוע גזר הדין.
נותר החשוד העיקרי בשמונה עשר עד עשרים ושניים מקרי רצח לא-מפוענחים.
מאק ריי אדוארס נולד ב-17 באוקטובר 1918 ב, ארקנסו, ארצות הברית.
מעט מאוד ידוע על ראשית חייו, למעט כי במהלך נעוריו המאוחרים עשה את דרכו לאזור לוס אנג'לס והתגייס לחיל ההנדסה של צבא ארצות הברית בו עבר הסמכה לשימוש בציוד מכני הנדסי והחל לשרת כמהנדס קרבי.
בין השנים 1950–1957 התגורר במקומות שונים ב, אל מונטה ו שבמחוז לוס אנג'לס, ובילה את זמנו הפנוי בגידול ורכיבה על סוסים.
הוא נהג להזמין ילדים ובני נוער מקומיים לרכוב עליהם ואף לקח אותם לטיולי מחנאות מעת לעת, פעילות שבדיעבד ייתכן כי שימשה אותו על מנת לבצע בהם פגיעות מיניות, זאת לאור חשיפתו העתידית שנים מאוחר יותר כפדופיל.
באחרית שנות ה-50 הצטרף אדוארדס לשורות והחל לעבוד בתור עבור וכן עבור סוכנויות נוספות אשר עסקו בעיקר בעבודות תשתית.
לפיכך שהה במשך זמן רב בקרבת צמתים מרכזיים וכבישים מהירים, מקומות בהם השתמש מאוחר יותר על מנת להיפטר מגופות קורבנותיו.
בראשית שנות ה-60 עבר להתגורר יחד עם אשתו ושני ילדיו המאומצים ב, לוס אנג'לס.
סטלה דארלין נולאן בת השמונה נעלמה ב-20 ביוני 1953 מקומפטון, קליפורניה, בשעה שעמדה ליד דוכן מזון בשוק פשפשים בנורווק.
אדוארדס הודה כי חטף ולקח אותה לביתו ב, שם אנס אותה.
לאחר מכן נסע ל וחנק אותה במשך זמן-מה לפני שהשליך אותה מעבר לגשר.
למחרת היום שב למקום והופתע למצוא אותה לא רחוק משם כשהיא נושמת אך אינה מסוגלת לזוז, בטרם השתמש בסכין שנשא כדי לדקור אותה למוות.
לאחר מעצרו הוביל אדוארדס את המשטרה לזירת הפשע כדי לחלץ את מה שנותר מגופתה, אותה קבר בגדה הסמוכה לכביש המהיר של סנטה אנה בדאוני.
גארי רוצ'ט בן השש עשרה נמצא מת ב-26 בנובמבר 1968 בביתו ב, קליפורניה, לאחר שנורה למוות.
אדוארדס הודה כי רצח אותו לאחר שפרץ לביתו על מנת לחטוף את אחותו בת השלוש עשרה, אך היא לא הייתה בבית באותה שעה.
דונלד אלן טוד בן השלוש עשרה נעלם ב-16 במאי 1969 מ, קליפורניה, כאשר שב מבית הספר לביתו.
הוא וילד נוסף הושעו מלימודיהם לאחר שרבו זה עם זה ונשלחו לביתם, אולם עקבותיו נעלמו ומאז לא נראה בחיים אי פעם.
גופתו נמצאה מאוחר יותר באותה שנה על ידי שני ילדים תחת גשר באזור מגוריו.
נתיחה שלאחר המוות קבעה כי נאנס ונורה למוות.
אדוארדס ונער אלמוני בן חמש עשרה אשר שימש כשותפו לפשע פרצו לבית משפחת כהן בשדרות רוקספורד, , ב-6 במרץ 1970, וחטפו שלוש אחיות שהתגוררו במקום, ולרי בת השתים עשרה, סינדי בת השלוש עשרה וג'אן בת הארבע עשרה.
בני משפחת כהן היו שכניו של אדוארדס בשנים שקדמו לאירוע.
לאחר שהכריח את השלוש לכתוב פתק אותו הכתיב להן ושיועד להגיע להוריהן, בו תיארו את החלטתן המשותפת לברוח מביתם, לקח אותן אדוארדס ברכבו לאזור הררי ומרוחק הידוע בשם ב.
שתיים מהילדות הצליחו להימלט, ומתוך ידיעה כי יצליחו לזהותו החליט אדוארדס לשחרר את השלישית בטרם הסגיר את עצמו בתחנת המשטרה של עמק סן פרננדו.
לאחר שמסר את כלי הנשק שלו לידי חוקריו הודה כי תכנן לאנוס ולרצוח את שלושת הילדות, ואף סיפר כיצד עשה זאת בעבר לשישה ילדים אחרים.
רשויות החוק הצליחו לאתר את שלוש הגופות של סטלה דרלין נולאן, גארי רוצ'ט ודונלד אלן טוד בלבד, ולאחר חילוצן מהאדמה הואשם אדוארדס בשלושה אישומי רצח וכן בשלושה אישומי חטיפה.
בשימוע קדם-משפטי שנערך ב־-17 במרץ אותה שנה ניסה להודות באשמה אולם השופט סירב לקבל את עמדתו, אפילו לאחר שהתעקש על כך באיתנות, , חרף ניסיונותיו של עורך דינו לטעון לחפות מפשע בשמו.
מועד תחילת המשפט נקבע ל-6 במאי אולם נדחה פעמיים לאחר שאדוארדס ניסה להתאבד; הפעם הראשונה הייתה ב-30 במרץ כאשר חתך את בטנו בעזרת סכין גילוח והשנייה ב-7 במאי לאחר שלקח מנת יתר של תרופות הרגעה.
המשפט החל בסופו של דבר ב-17 במרץ 1971.
במהלך נאומו מול חבר המושבעים אמר התובע המחוזי כי ; אדוארדס הסכים עמו בטענה כי הוא רוצה לשלם בחייו בגין פשעיו ואף הסכים להחליף את מקומו של האדם הבא שהמדינה תכננה להוציא להורג.
לדבריו, ; השימוע עבור מתן גזר הדין התקיים ב-5 ביוני אותה שנה, ואדוארדס נידון למוות בתא הגזים.
אדוארדס הועבר לאגף המוצאים להורג של בית הסוהר סן קוונטין ב-11 ביוני 1971 ושהה בתא הסמוך לזה של צ'ארלס מנסון.
ב-30 ביוני אותה שנה נמצא מת בתאו לאחר שהתאבד בתלייה באמצעות כבל החשמל של הטלוויזיה שלו.
מלבד שלושת הקורבנות שאדוארדס הורשע ברציחתם הוא הודה במהלך חקירתו בשלושה מקרי רצח נוספים, אלו של דונלד לי בייקר, ברנדה ג'ו האוול ורוג'ר דייל מדיסון, אולם חיפושי המשטרה אחרי גופותיהם העלו חרס ולכן הרשעתו בגינם לא התאפשרה.
בנוסף לכך נותר החשוד המרכזי במקרי היעלמויות רבים שמעולם לא נפתרו, וההערכות הן כי אנס ורצח בין שמונה עשר לעשרים ושניים קורבנות במהלך חייו.
דונלד לי בייקר וברנדה ג'ו האוול – דונלד ליי בייקר בן השלוש עשרה וברנדה ג'ו האוול בת האחת עשרה מ, קליפורניה, נראו לאחרונה בחיים ב-6 באוגוסט 1956, בשעה שרכבו על אופניהם באזור עמק סן גבריאל.
כעבור מספר ימים נמצאו הז'קט של דונלד ואופניה של ברנדה בסמוך לסכר מקומי במרחק מאות מטרים מהמקום בו נראו לאחרונה.
אופניו של דונלד נמצאו אף הם לאחר חודש.
תחילה סברו רשויות החוק כי השניים החליטו לברוח מבתיהם, אולם לאחר מעצרו של אדוארדס הוביל הלה את חוקריו למקום בו לכאורה השליך את גופותיהם, על אף שהחיפוש העלה חרס.
ברנדה הייתה גיסתו של אדוארדס ודונלד אחד משכניו.
במהלך הודאתו טען כי שילם לבייקר כשבעה דולרים על מנת שישכנע את האוול להצטרף אליו לנסיעת אופניים, לפני שהחל לעקוב אחרי השניים ברכבו.
ברגע שהגיעו לאזור מבודד מספיק הפריד אותם אחד מהשני ושחט אותם למוות.
רוג'ר דייל מדיסון – רוג'ר דייל מדיסון בן החמש עשרה נראה בחיים לאחרונה ב-16 בדצמבר 1968 כאשר עזב את ביתו ברחוב סיירי ב, קליפורניה, לאחר שנקלע למריבה עם אביו כשנתפס מעשן.
זמן קצר לאחר מכן עזב את המקום על האופנוע שלו לפני שעקבותיו נעלמו, כאשר משפחתו האמינה שגמר אומר בדעתו לברוח מביתם.
אדוארדס ובני המשפחה היו שכנים וחברים קרובים, והלה נהג לבקר בביתם לעיתים תכופות.
בהודאתו טען כי הוביל את מדיסון לחורשת עצי תפוזים לפני ששכנע אותו שיתיר לו לקשור אותו כחלק מסוג של משחק.
לאחר שריתק אותו באמצעות חבלים דקר אותו למוות וקבר את גופתו בעזרת דחפור תחת בת'אוזנד אוקס, קליפורניה, אשר עדיין היה בתהליכי בנייה באותה העת.
חיפוש שנערך במקום ב-2008 בסיוע של משרד השריף של מחוז ונטורה והבולשת הפדרלית לא העלה כל ממצאים, על אף שכלבי החיפוש וההצלה בהם השתמשו זיהו את נוכחותם הקלושה של חלקי גופות.
תומאס אלדון באומן – תומאס אלדון באומן בן השמונה נעלם ב-23 במרץ 1957 בשעה שהסתובב יחד עם בני משפחתו בקניון ב, קליפורניה.
מספר השוואות מצאו דמיון מסוים בין תמונתו של אדוארדס לבין הסקיצה של חוטפו.
כמו כן במכתב ששלח לאשתו מתוך כותלי בית הסוהר הזכיר את שמו של באומן בהתייחס להודאה שמסר לחוקריו, ; גופתו של באומן מעולם לא נמצאה.
ברוס קרמן – ברוס קרמן בן השש נעלם ב-12 ביולי 1960 ונראה בחיים פעם האחרונה ליד במהלך טיול מחנאות קבוצתי יחד עם שמונים ילדים ומבוגרים נוספים.
תחילה האמינו רשויות החוק כי עבר תאונה באזור ההררי וחיפוש נרחב נפתח בניסיון לאתרו, אך גופתו מעולם לא נמצאה.
לא קיים קשר ממשי או קצה חוט כלשהו המעידים כי אדוארדס אכן חטף אותו, אולם לדעת המשטרה נעלם קרמן בנסיבות מחשידות ביותר, ומאחר שאדוארדס הודה בחטיפתם של ילדים רבים באותה העת הוא נותר החשוד העיקרי במקרה ההיעלמות עד היום.
קארן לין תומפקינס – קארן לין תומפקינס בת האחת עשרה נראתה בחיים בפעם האחרונה ב-18 באוגוסט 1961 באזור טורנס, קליפורניה, בשעה שהיא ואחיה הקטן השתתפו בשיעור מלאכה בבית הספר היסודי האלדייל אבניו.
כלב המחמד שלהם עקב אחריהם לבית הספר באותו יום, ולכן שב אחיה לביתם מוקדם יותר כדי לקחת אותו בחזרה.
תומפקינס נראתה עוזבת את המקום מאוחר יותר בידי כמה תלמידים ומורים, ואחד מחבריה לכיתה אף רכב לצדה על אופניו במשך מספר דקות לפני שדרכיהם התפצלו.
כל מאמצי החיפוש אחריה עלו בתוהו, ולדברי המשטרה ישנו חשד מוצק כי לאדוארדס הייתה יד בחטיפתה.
דורותי גייל בראון – דורותי גייל בראון בת האחת עשרה נראתה בחיים בפעם האחרונה ב-2 ביולי 1962 בשעה שרכבה על אופניה בדרכה לשטיפת מכוניות סמוכה לביתה בטורנס, קליפורניה.
בשעה 20:30 באותו הערב מצא אביה את אופניה באחד הרחובות הקרובים ופנה למשטרה.
למחרת בבוקר נמצאה שמלתה הלבנה כשהיא דחוסה עמוקות בתוך פחית בירה שהייתה זרוקה בחוף הים.
בהמשך אותו היום נמצאה גופתה העירומה כשהיא צפה במרחק של מאה וחמישים מטרים מהחוף, לא רחוק מ, ניופורט ביץ'.
הנתיחה שלאחר המוות קבעה שנאנסה וטבעה, וכי גופתה שהתה במים במשך פרק זמן של בין שש לשמונה שעות לפני שנמצאה.
רמונה פרייס –רמונה פרייס בת השבע נראתה בחיים בפעם האחרונה ב-2 בספטמבר 1961 בסנטה ברברה, קליפורניה.
לאחר שהודיעה לאביה על כוונתה לצעוד מביתם הישן לכיוון הבית אליו תכננו לעבור, במרחק של יותר מעשרה קילומטרים, צחק הלה בחוסר אמונה והציע לה לנסות זאת.
כעבור מספר שעות הבחינו בני משפחתה כי עקבותיה נעלמו, והיא לא נראתה בחיים יותר לעולם.
במהלך החיפושים אחריה איתרו כלבי המשטרה את ניחוחה באזור כביש 101 אשר היה בתהליכי בנייה באותו הזמן.
עד מסוים ראה אותה נכנסת לרכב מסוג פלימות' של חברת קרייזלר.
אדוארדס נודע כי נהג במספר כלי רכב מדגם זה, וסקיצה של נהג הרכב אליו נכנסה פרייס הציגה אדם המזכיר אותו במראהו.
הודיעה ב-15 ביוני 2011 על כוונתה לחפש אחר שרידיה של פרייס באזור הכביש, אך מאמציה מעולם לא יצאו לפועל.
בסדרת הטלוויזיה "המגן", מבית FX Networks, הוזכר אדוארדס בידי דמותו של הבלש הולנד "דאטש" ואגנבאך במהלך חקירה של חשוד ברצח סדרתי.
הפודקאסט הישראלי פודקאסט רצח בהנחיית מאיה גזית ושי מגל הציג תוכנית אודות אדוארדס בפרק התשיעי של העונה השנייה אשר שודר ב-19 באפריל 2023.
מאקוטו טקהאשי (高橋真琴, טאקאהאשי מאקוטו, נולד ב-27 באוגוסט 1934; נפטר ב־17 בנובמבר 2024) היה צייר, מאייר ואמן מנגה יפני.
יצירותיו של shōjo manga (מנגה לבנות) ידועות בהשפעה משמעותית על הסגנונות האסתטיים של אותו ז'אנר.
מאקוטו טקאהאשי נולד ב-27 באוגוסט 1934 בסומיושי-קו, אוסקה, כבן בכור למשפחה בת שלושה בנים.[1] בזמן שלמד אמנות בתיכון, הוא נקרע בין סגנונות הציור של nihonga (ציור בסגנון יפני מסורתי) ו-yōga (ציור בסגנון מערבי).
הוא החליט להמשיך ב-jojōga 叙情画 (ציור לירי) לאחר שגילה את יצירותיו של אמן הג'וג'וגה ג'וניאצ'י נאקהארה במגזין Himawari.
הוא החל את דרכו בשנת 1953 באיור ספרים המיועדים לשוק ההלוואות (קאשי-הון).
הוא החל ליצור מנגה בשנת 1956 עם סדרת shōjo manga (מנגה לבנות) פריז-טוקיו.
באותה שנה, הוא תרם לסצנת הקיגה המתהווה על ידי עיבוד סיפורי שרלוק הולמס למגזין המנגה קאשי-הון Kage.[2]
בשנת 1958, הוא הקים את מה שיהפוך לסגנון האמנות המובהק שלו בהשפעת מנגה ומג'וג'גה כאחד עם סדרת המנגה שלו Arashi o koete, שפורסמה במגזין Shojo .
סגנון זה התבלט בעיקר על ידי תיאור דמויות בעלות תכונות אופייניות לדוגמניות באיורי ג'וג'וגה : גוף רזה ועיניים גדולות ונוצצות, כאשר טקאהאשי כונה "מלך נצנוץ העין".
תכונות ייחודיות נוספות כוללות סופרפוזיציה של לוחות, דיוקנאות באורך מלא הממלאים את כל העמוד, רקעים המעוררים רגשות עזים ודימויים לא נרטיביים.
סגנון זה השפיע באופן משמעותי על מנגה שוג'ו, והפך במהרה למוסכמות החזותיות הסטנדרטיות של אותו ז'אנר.
במהלך שנות ה-60, טקאהאשי הפסיק ליצור מנגה שוג'ו, מכיוון שהוא לא היה מסוגל לאמץ את נקודת המבט של נערה.
הוא עבר לאיור, יצר יצירות אמנות של עטיפת אלבום, ניירת ועטיפות של מגזיני shōjo manga, והפך לפופולרי במיוחד עם תת-התרבות הגותית לוליטה .
בשנת 2018, יצירות אמנות של Takahashi הוצגו בעיצובים שנוצרו על ידי בית האופנה Comme des Garçons .
שנות ה-60: בתחילת העשור נראו יצירותיו של טקהאשי מעין סקיצות לעומת הציורים המאוחרים יותר בהם נעשה ניסיון של האמן לייצר פסטורליות וטכניקה של ציור בכתמים עם רוויה גבוהה של צבע, הצללות מודגשות שהעניקו לציור אופי אפלולי וקר.
קווי המתאר אופיינו על ידי קונטורים כהים וגסים.
שנות ה-70: פסטורליות מושלמת, בהירות מאוזנת, רוויה מידתית של צבע והצללות עדינות המעניקות אווירה אביבית לכל ציור.
קווי המתאר התאפיינו על ידי קונטורים דקים ואלגנטיים.
שנות ה-80: צביעה בטונים בהירים המעניקים לציור אפקט סמי-מונוכרומט והצללות עדינות היוצרות אפקט של השטחה.
קווי המתאר סומנו כקונטורים דקים והמראה הכללי הזכיר צביעה בעפרונות צבעוניים.
שנות ה-90: סדרת עבודות שנראית כהמשך הסגנון של האמן מעשור קודם, אך יותר חופשית ויותר ניגודית בצבעוניותה; לפי מקורות כגון ספרים מודפסים, כרזות, פרודוקטים ופרסומים ברשת האינטרנט ניכר כי האמן יצר פחות ציורים משנים קודמות ומאוחרות יותר מסיבה לא ידועה.
שנות ה-2000 ואילך: ציור בצבעי מים ושמירה על ססגוניות בהירה, פחות הצללות, הרבה יותר קונטורים, יותר פרטים וטקסטורות בפרטי הלבוש וכמו כן ברקעים.
הדמויות פחות מיתיות ויותר אנונימיות, לעיתים אפילו יום יומיות, בשילוב חיות מחמד.
טקהאשי שמר על המסורת וצייר עוד בנות אציליות ומלכותיות.
ניכר כי נחה על האמן השפעת עידן האמנות הידוע, הרוקוקו.
מאק פרנסיס מטינגלי הוא דיפלומט ופוליטיקאי אמריקאי ממדינת ג'ורג'יה, שכיהן כחבר הסנאט של ארצות הברית במשך קדנציה אחת בשנים 1981–1987. הוא היה הרפובליקני הראשון שכיהן בסנאט מטעם ג'ורג'יה מאז תקופת השיקום שלאחר מלחמת האזרחים, והרפובליקני הראשון שנבחר לסנאט מטעם המדינה בהצבעה ישירה.
מטינגלי נולד ב־7 בינואר 1931 בעיר אנדרסון שבאינדיאנה.
בין השנים 1951–1955 שירת בחיל האוויר של ארצות הברית והוצב בבסיס הצבאי האנטר בסוואנה שבג'ורג'יה, שם הגיע לדרגת סמל צוות.
בשנת 1957 קיבל תואר ראשון בשיווק מאוניברסיטת אינדיאנה בלומינגטון.
לאחר מכן עבד במשך עשרים שנה בחברת IBM בג'ורג'יה, ובהמשך הקים עסק עצמאי – M's Inc.
– למכירת ציוד ומכשור משרדי בבראנסוויק, ג'ורג'יה.
פעילותו הפוליטית החלה ב־1964, כאשר שימש כיו"ר קמפיין הבחירות לנשיאות של הסנאטור בארי גולדווטר במחוז הקונגרס השמיני של ג'ורג'יה.
בשנת 1966 השתתף יחד עם בו קאלוויי בארגון מחדש של המפלגה הרפובליקנית בג'ורג'יה, ואף התמודד מטעם המפלגה לבית הנבחרים מול חבר הקונגרס הדמוקרטי – אך הפסיד בבחירות.
באותה תקופה נבחר לוועד הפועל של המפלגה הרפובליקנית בג'ורג'יה וכיהן כסגן יו"ר המפלגה בין 1968–1975. בשנים 1975–1977 שימש כיו"ר המפלגה, ובמהלך כהונתו החל לבחון התמודדות לסנאט.
בבחירות של 1980 רשם מטינגלי הישג היסטורי, כאשר הביס את הסנאטור הדמוקרטי הוותיק הרמן טאלמדג'.
בכך היה לרפובליקני הראשון שנבחר לסנאט בג'ורג'יה מאז המאה ה-19. הוא אף זכה ביותר קולות מנשיא ארצות הברית לעתיד, רונלד רייגן, שהפסיד בבחירות לנשיאות שנערכו במדינה לג'ימי קרטר.
במהלך כהונתו (1981–1987) היה חבר בוועדת ההקצבות של הסנאט, ועמד בראש תתי־ועדות לענייני הרשות המחוקקת, ולאחר מכן לענייני בנייה צבאית, ענייני יוצאי צבא וסוגיות קשורות.
בנוסף שירת בוועדות הסנאט לענייני בנקאות, דיור ועניינים עירוניים; לענייני ממשל וביטחון פנים; בוועדה הכלכלית המשותפת של הקונגרס; ובוועדת האתיקה של הסנאט.
מטינגלי נודע במיוחד כתומך ב"וטו על סעיפים בודדים" – רעיון שאיפשר לנשיא להטיל וטו על סעיפים מסוימים בתקציב – וזכה לשבחים מהנשיא רייגן בנאום מצב האומה של 1985.
ב־1981 עורר תשומת לב כאשר הגיש הצעת תקציב שביקשה לשלול מימון פדרלי מגרסת ברייל של מגזין פלייבוי אם לא תוסר ממנה חלק מהתכנים.
ההצעה נכשלה, אך ב־1986 עבר תיקון שהשיג את אותה מטרה.
מאוחר יותר ביטל בית משפט פדרלי את הצעד כבלתי חוקתי, והגרסה בברייל חודשה בינואר 1987.
בנובמבר 1986 הפסיד מטינגלי בהתמודדות על כהונה שנייה בסנאט לחבר הקונגרס הדמוקרטי וייש פאולר מאטלנטה.
בשנת 1987 מינה אותו הנשיא רייגן לעוזר מזכ"ל נאט"ו לענייני תמיכה בביטחון בבריסל, בלגיה.
על שירותו קיבל ב־1988 את מדליית מזכיר ההגנה לשירות ציבורי מצטיין.
בשנת 1992 מינה אותו הנשיא ג'ורג' הרברט ווקר בוש לשגריר ארצות הברית באיי סיישל, תפקיד בו כיהן עד 1993.
מטינגלי המשיך להיות פעיל בחברות ציבוריות ובארגונים ללא מטרות רווח.
בשנת 2000 התמודד שוב לסנאט בבחירות המיוחדות למילוי מקומו של הסנאטור המנוח פול קוברדל, אך הפסיד לדמוקרטי זל מילר.
לאורך השנים המשיך להיות מעורב בפוליטיקה הלאומית:
ב־2008 תמך בפרד תומפסון בפריימריז הרפובליקניים ובג'ון מקיין בבחירות הכלליות.
ב־2012 תמך בניוט גינגריץ' בפריימריז ובמיט רומני בבחירות.
ב־2016 תמך תחילה בג'ב בוש, ולאחר פרישתו עבר לתמוך בדונלד טראמפ, בו תמך גם ב־2020. בשנת 2024 הודיע כי לא הצביע לטראמפ.
בשנת 1957 נישא לקרולין לונגקמפ, ולשניים נולדו שתי בנות – ג'יין ואן.
קרולין נפטרה בשנת 1997. בשנת 1998 נישא בשנית ללזלי דביסון, עורכת דין, מגשרת ושופטת לשעבר.
מטינגלי מתגורר כיום באי סנט סימונס שבג'ורג'יה, ממשיך להיות פעיל בפוליטיקה הרפובליקנית ומכהן כחבר דירקטוריונים בגופים שונים.
מאקה (שם מדעי: Lepidium meyenii) היא צמח ממשפחת המצליבים (Brassicaceae), שמוצאו מאזור הרי האנדים בפרו.
החלק הנאכל והנפוץ לשימוש הוא שורש מעובה (לעיתים מתואר כפקעת), הנצרך כמזון וכרכיב בתוספי תזונה.
המאקה מעובדת מזה מאות שנים באזורים הרריים גבוהים ונחשבת לגידול מסורתי בתרבויות המקומיות.
שמות נפוצים: מאקה, מאקה פרואנית (Peruvian maca)
המאקה מותאמת לתנאי אקלים קיצוניים של גובה רב, כגון טמפרטורות נמוכות, רוחות חזקות וקרינת שמש גבוהה.
היא גדלה באופן מסורתי ברמות הגבוהות של פרו, בגבהים של אלפי מטרים מעל פני הים.
הצמח מפתח שורש מעובה שנאכל לרוב לאחר ייבוש או עיבוד.
המאקה קשורה היסטורית לחקלאות ולתזונה של קהילות אנדיניות, במיוחד באזורי פרו.
תיעוד היסטורי ומסורות מקומיות מצביעים על כך שהמאקה שימשה כמזון בסיסי באזורים הרריים וכן כצמח בעל ערך תרבותי.
בתקופות מאוחרות יותר, ובעיקר במאה ה-20 וה-21, השימוש במאקה התרחב אל מחוץ לדרום אמריקה, והיא החלה להיות משווקת בעולם כחומר גלם במזון פונקציונלי ובתוספי תזונה.
במסורת המקומית בהרי האנדים המאקה שימשה בעיקר כמזון:
צריכה בצורת שורש מבושל או מיובש
בשווקים בינלאומיים המאקה נמכרת בעיקר כ:
אבקה לשילוב בשייקים, דייסות ומאפים
רכיב בתערובות "סופר-פוד" ומוצרים פונקציונליים
שימושים נפוצים בהקשר הצרכני כוללים שיווק המאקה כתומכת באנרגיה, חיוניות, רווחה כללית ומיניות.
עם זאת, היקף הראיות המדעיות משתנה לפי תחום ותוצאות מחקרים אינן תמיד חד-משמעיות.
המאקה מכילה פחמימות, חלבון, סיבים תזונתיים ומגוון רכיבים צמחיים משניים.
לעיתים מתייחסים בספרות לרכיבים אופייניים כגון גלוקוזינולטים ותרכובות ייחודיות לקבוצות צמחים שונות; הרכב תזונתי עשוי להשתנות לפי זן, תנאי גידול ושיטות עיבוד.
מאקה נחשבת לרוב לבטוחה בצריכה תזונתית מקובלת, אך כמו במוצרים צמחיים אחרים, ייתכנו תגובות שונות בין אנשים.
מומלץ להיזהר במיוחד במקרים של:
במקרים אלה נהוג להתייעץ עם גורם רפואי לפני שימוש בתוספי תזונה.
האי מאקינאק הוא אי קטן, ששטחו 9.78 קמ"ר, הממוקם בשטח מדינת מישיגן שבארצות הברית.
האי ממוקם בימת יורון, שהיא אחת מחמש "הימות הגדולות" באמריקה הצפונית.
תנועת כלי רכב ממונעים אסורה באי, פרט לכלי רכב למקרי חירום, וכלי הרכב העיקריים הם אופניים ובעיקר סוסים ומרכבות.
מיקומו האסטרטגי של האי, שבעקבותיו היה האי מאקינאק מרכז לסחר בפרוות, הביא להקמת מצודת מאקיניאק.
כיבוש האי והמצודה במלחמת 1812 על ידי הכוחות הבריטיים-קנדיים, היה אחד הגורמים שהביא לניצחון הבריטים במערכה.
במרכז האי מבצר עתיק שנבנה על ידי הבריטים במהלך המהפכה האמריקאית, מסביבו שומרו המבנים העתיקים של העיר ולאי צביון ייחודי מתקופת המהפכה.
האי ידוע בתור אתר תיירות פורה אליו נוהרים מדי יום כ-15,000 מבקרים, והוא משומר מזה שנים רבות.
באי מלונות רבים וכלכלת האי מבוססת על התיירות הפורה, שגורמי המשיכה שלה הם הנוף, חופשות באווירה עתיקה, צפרות וצפייה בחיות נדירות והפאדג' הייחודי.
האי ידוע כאחד המקומות הטובים בעולם בייצור פאדג'.
מאקל פלוגה הוא אי בשרשרת איי נורת' באיי שטלנד שבסקוטלנד.
האי מצוי צפונית לאי אונסט, ונחשב לצפוני ביותר באיים הבריטיים, וזאת על אף שהאיון אאוט סטאק, הקטן ממנו, נמצא צפונית לו.
מקור שם האי בנורדית עתיקה, בביטוי Mikla Flugey שמשמעו "האי התלול הגדול".
באי נמצא מגדלור שנבנה על ידי תומאס ודייוויד סטיוונסון בשנת 1854. המגדלור, שגובהו 19.5 מטרים, הופעל לראשונה ב-1 בינואר 1858. התוכנית להקמת המגדלור הותוותה עוד בשנת 1851 אולם בשל מחלוקת על מיקומו, החלה בניית המגדלור בשנת 1854, בשל צרכים מבצעיים שנגרמו בעטייה של מלחמת קרים.
במהלך תקופת הבנייה, ועד להפעלת המגדלור הקבוע, הוקם במקום מגדלור זמני שפעל החל מה-11 באוקטובר 1854.
במרץ 1995 הפך המגדלור למגדלור אוטומטי, ובשל כך עזבו מפעילי המגדלור את האי.
עד אותה שנה, היה זה האי המיושב הצפוני ביותר באיים הבריטיים.
כיום משמשים מגורי מפעילי המגדלור כמרכז המבקרים של שמורת הטבע הרמנס הסמוכה.
מאקי (מצרפתית Maquis) היו קבוצות של לוחמי גרילה של תנועת ההתנגדות הצרפתית במלחמת העולם השנייה.
קבוצות אלו היו בתחילה צרפתים שנמלטו להרים כדי לא להתגייס למשטר צרפת של וישי לעבודות כפייה שישרתו את הכובש הגרמני.
תוך כדי המאמצים לא להיתפס ולהישלח לעבודות כפייה בגרמניה על ידי השלטונות, הם החלו להתארגן, בהתחלה במאמץ להישאר חופשיים, ובהמשך החלו להיות פעילים כקבוצות הלוחמות ומתנגדות למשטר וישי ולגרמנים.
השם מאקי (Maquis) לקוח משמהּ של צורת פני השטח שבו התחבאו קבוצות אלה: חורש ים תיכוני גבוה יחסית, תצורה צפופה של עצים קטנים מרובי גזעים יחד עם שיחים גבוהים ונמוכים.
במחשבים, מאקרו היא תוכנה או תת-תוכנה המאפשרת למשתמש הקצה להגדיר סדרת פקודות הניתנת למחשב כפקודה אחת.
פקודה זו ניתן להפעיל בעזרת לחיץ חדש שהמשתמש הגדיר, צירוף מקשי קיצור חדש, מתוך תפריט תוכנת המאקרו, או בדרכים נדירות יותר (כמו בעזרת שעון המחשב).
חיסכון בזמן ובמאמץ עבור משתמש שגילה שהוא חוזר שוב ושוב על אותה סדרת פעולות.
חיסכון זה בזמן ובמאמץ דרוש במיוחד למשתמשים שלקותם מאיטה אותם או דורשת מהם להשקיע מאמץ גופני או מנטלי רב יותר מזה שמשקיעים משתמשים חסרי לקות בתפעול המחשב.
מניעת שגיאות בהפעלה של סדרת פעולות שהמשתמש גילה שהיא חוזרת ושהוא נוטה לשגות ביישומה.
מניעת שגיאות כאלה נחוצה במיוחד למשתמשים שלקות גופנית (כמו רעד באצבעות) או לקות קוגניטיבית מגבירה את הסיכוי שלהם לטעות בהפעלת המחשב.
הגדרת דרך הפעלה חדשה לפקודות קיימות: היכולת להגדיר מקשי קיצור ולחיצים מאפשרת שימוש בתוכנות המאקרו למטרה זו מלבד הגדרת סדרת פקודות כפקודה אחת.
יש להגדיר סדרת פקודות בת פקודה אחת כפקודה חדשה בעזרת המאקרו.
שימוש זה הופך פקודה שגרתית שלא נוח להפעיל לפקודה שגרתית שכן נוח להפעיל.
הגדרת דרך הפעלה חדשה לפקודה קיימת חשובה במיוחד לאנשים שבשל לקותם (למשל, לקות ראייה) לא נוח להם להפעיל פקודה קיימת (למשל, קשה להם לאתר לחיצים והם מעדיפים מקשי קיצור)
עקיפת מגבלות של תוכנות המחשב שנוצרו בשל עיצוב לקוי או באופן מכוון.
קיימות מספר דרכים להגדיר סדרת פקודות כפקודה חדשה בעזרת תוכנת מאקרו:
הקלטה – סרגל תוכנת המאקרו מכיל לחיץ הקלטה ולחיץ הפסקת הקלטה.
כל הפעולות שהמשתמש עושה בין הלחיצה על הלחיץ הקלטה לבין הלחיצה על ההפסקה יוגדרו בתור פעולתה של הפקודה הבודדת החדשה.
תכנות קל (במידה וצריך תכנות ממושך, מעמיק או כזה שדורש מיומנות, אזי לא מדובר בהפעלת תוכנת מאקרו אלא בתכנות לכל דבר).
הקלטה ועריכה בעזרת תכנות קל – אחרי שמקליטים סדרת פעולות שתוגדר כפעולה בודדת, ניתן להורות לתוכנת המאקרו שתציג את סדרת הפעולות הזו כסדרת פקודות בשפת תכנות – דהיינו קוד תכנות.
מי ששולט בשפת התכנות של תוכנת המאקרו יכול לערוך את הקוד.
דוגמאות להגדרת סדרת פקודות כפקודה חדשה
אדם המעוניין לשלוח עותק ממכתב אלקטרוני לאלפי כתובות המצויות ברשימה לא יכול לעשות זאת בעזרת פעולה בודדת של שליחת מכתב והעתקת כל הרשימה לכתובת השולח משום שספק האינטרנט הגביל פעולה זו כדי להתגונן משולחי דואר זבל.
על כן אותו אדם יכול להגדיר שתוכנת המאקרו תשלח בלחיצת כפתור את המכתב לעשרים הכתובות הראשונות שברשימה, תמחק את עשרים הכתובות האלה מן הרשימה כך שהכתובות הבאות אחריהן יהיו הראשונות ברשימה.
כמו כן הוא יכול להגדיר שתוכנת המאקרו תפעיל בלחיצת כפתור אחת חמישים פעמים את סדרת הפקודות הקודמת.
אדם שמבלבל את סדר האותיות במילים רבות בשל דיסגרפיה, אינו מסתפק בזה שמעבד התמלילים יסמן את שגיאות הכתיב שלו בקו אדום תחתון.
זאת משום שיש לו גם דיסלקסיה והוא מבזבז זמן רב על ניתוח הכתיב השגוי לצורך תיקונו.
אותו אדם יתקין גם תוכנת הקראה על המחשב שלו ותוכנה זו תקריא כל מה שמסומן במעבד התמלילים.
הוא מעוניין בפעולה פשוטה שבלחיצת כפתור מקריאה את המילה האחרונה בתמליל המסומנת בקו אדום תחתי.
הוא מעוניין שבלחיצת כפתור אחת מעבד התמלילים יחזיר את הסמן אל שגיאת הכתיב האחרונה (יש פקודה כזו למעבד התמלילים), יסמן אותה בעצמו (במקום שהמשתמש יילחץ על כפתורי החצים ועל השיפט) ויפעיל את צירוף המקשים שמפעיל את תוכנת ההקראה.
מאקי סאל הוא פוליטיקאי ומדינאי סנגלי, שכיהן כנשיא סנגל בין השנים 2012 ל-2024.
בעבר כיהן כראש ממשלת סנגל בין השנים 2004 ל-2007 וכנשיא האספה הלאומית של סנגל בין שנת 2007 ל-2008. בנוסף, כיהן בתפקיד ראש עיריית בירת מחוז פאטיק במערב סנגל, פאטיק בשתי כהונות לא רצופות בין השנים 2002 ל-2008 ובין השנים 2009 ל-2012.
מאקי סאל נולד בפאטיק, בירת מחוז פאטיק שבמערב סנגל ב-11 בדצמבר 1961, אחד מבין חמישה אחים.
הוא הצטרף למפלגתו של עבדוליי ואד, המפלגה הדמוקרטית של סנגל (PDS) בסוף שנות השמונים של המאה ה-20. הוא מונה למזכיר הכללי של האספה המחוזית של המפלגה הדמוקרטית של סנגל בפאטיק בשנת 1998 וכיהן כמזכיר הלאומי הממונה על המכרות והתעשייה מטעם המפלגה הדמוקרטית.
סאל לקח חלק משמעותי בבחירתו של מנהיג מפלגתו, ואד לנשיאות סנגל בשנת 2000 באמצעות קואליציית "סופי" ("שינוי" - בוולופית).
ב-27 באוגוסט 2003 הועבר מתפקידו כשר המדינה לענייני מכרות, אנרגיה והידראוליקה לתפקיד שר המדינה לענייני פנים וקהילות מקומיות ודובר הממשלה.
לאחר שנשיא סנגל ואד פיטר את ראש הממשלה, אידריסה סק מתפקידו, הוא מינה את סאל במקומו.
סאל כיהן כראש ממשלת סנגל בין השנים 2004 ל-2007. ב-25 באפריל 2004 מונה סאל לסגן נשיא ועדת ההיגוי של המפלגה הדמוקרטית של סנגל וניהל את קמפיין הבחירות של הנשיא ואד בבחירות 2007 לנשיאות סנגל, בהן זכה ואד ב-55% מהקולות.
עם הישבעו של הנשיא ואד, הגיש סאל את התפטרותו ומונה מיידית להמשך כהונתו כראש הממשלה, ללא שינוי בממשלתו.
הוא כיהן בתפקיד עד ל-19 ביוני 2007, מה שהופך אותו לראש הממשלה שכהונתו הייתה הארוכה ביותר תחת הנשיא ואד.
בבחירות 2007 לפרלמנט נבחר כחבר האספה הלאומית מטעם קואליציית "סופי".
עם התפטרותו והתפטרות ממשלתו, נבחר ב-20 ביוני לנשיא האספה הלאומית של סנגל, לאחר שקואליציית סופי בהנהגתו זכתה ב-69% מהקולות בבחירות לפרלמנט וסאל נותר כמועמד יחיד לתפקיד.
בשנת 2008 הועלתה הצעה באספה הלאומית להגביל את כהונת נשיא האספה לשנה אחת וב-13 באוקטובר אותה השנה, האספה הצביע בעד ההצעה שאושרה ב-21 באוקטובר על ידי הנשיא ואד.
על אף ניסיונותיו לשמור על כיסאו כנשיא האספה, הצביעו חבריה להדיחו ב-9 בנובמבר 2008 (111 קולות- בעד, 22 קולות -נגד).
בעקבות המהלך הודיע סאל על פרישתו מהמפלגה הדמוקרטית של סנגל.
בעקבות מהלך זה איבד את כיסאו באספה, כמו גם את כיסאו במועצת העיר פאטיק ואת תפקידו כראש העיר.
הוא הודיע כי יקים מפלגה חדשה בראשותו.
סאל שהיה מוותיקי המפלגה הדמוקרטית של סנגל (PDS) הקים ב-1 בדצמבר 2008 מפלגה חדשה בראשותו, הברית למען הרפובליקה (APR) , והצטרף לאופוזיציה.
ב-26 בינואר 2009 הודיע שר הפנים של סנגל כי סאל ביצע עבירות הלבנת הון, אך סאל דחה את טענותיו וטען כי הם מונעות משיקולים פוליטיים.
לקראת סוף פברואר, הוחלט לא להעמיד לדין את סאל מחוסר ראיות.
בבחירות המקומיות במרץ 2009, נבחר סאל בשנית לראש עיריית פאטיק, הפעם תחת מפלגתו החדשה.
בשנים שיבואו מיצב עצמו סאל כמועמד המוביל לבחירות העתידיות לנשיאות סנגל ב-2012.
סאל רץ לבחירות תחת "קואליציית מאקי 2012" בראשותו וחבר לקואליציות האופוזיציה נגד הנשיא המכהן.
לאחר שסיים שני בסבב הראשון של הבחירות לנשיאות סנגל ב-2012, זכה לתמיכת האופוזיציה ובכך גבר על הנשיא המכהן ואד בסיבוב השני ונבחר לנשיא סנגל.
ב-2 באפריל 2012 הושבע כנשיא הרביעי של סנגל ונכנס לתפקידו.
סאל הוא הנשיא הראשון שנולד בסנגל לאחר קבלת העצמאות מצרפת ב-1960. יום לאחר כניסתו לתפקיד, מינה את הטכנוקרט והבנקאי, עבדול מבאיי לראש הממשלה.
בספטמבר 2013 פיטר סאל את מבאיי מתפקידו ומינה במקומו את שרת המשפטים, אמניטה טורה לתפקיד.
ב-4 ביולי 2014 פיטר גם אותה לאחר כישלון מפלגתם (בראשותה) בכלל וכישלונו של ראש עיריית דקר, ח'ליפה סאל מטעם מפלגתם בפרט בבחירות לרשויות המקומיות במדינה.
במקומה מינה את אחד מיועציו, מוחמד דיונה לתפקיד.
בבחירות 2019 לנשיאות סנגל נבחר בשנית לאחר שזכה ב-58% מהקולות.
באוגוסט 2022, הקואליציה של נשיא סנגל, מאקי סאל, איבדה את הרוב המוחלט שלה בפרלמנט.
זו הייתה הפעם הראשונה שלמפלגתו של הנשיא בסנגל לא היה גם רוב בפרלמנט.
ב הוא לא היה יכול להשתתף בגלל מגבלת כהונה.
ביקום הבדיוני של זיכיון "מסע בין כוכבים", המאקי הוא ארגון צבאי-טרוריסטי מהמאה ה-24, הכולל בעיקר בני-אדם ובאג'ורנים, אשר הופיע לראשונה בשנת 1994 בפרק "The Maquis" של סדרת הטלוויזיה "מסע בין כוכבים: חלל עמוק 9".
לאחר מכן, הקבוצה הופיעה הן בפרקי "מסע בין כוכבים: הדור הבא" והן בפרקי "מסע בין כוכבים: וויאג'ר".
שמם מתייחס ללוחמי הגרילה הצרפתים שנלחמו בנאצים במלחמת העולם השנייה ונקראו אף הם מאקי.
מסיבה זו, החליטו יוצרי "מסע בין כוכבים" ליצור סיפור רקע למאקי במספר פרקים של "חלל עמוק 9" ו"מסע בין כוכבים: הדור הבא", והם קראו להם בשמם של לוחמי גרילה צרפתים ממלחמת העולם השנייה - המאקי.
על פי העלילה הבדיונית של יקום "מסע בין כוכבים", המאקי נוצרו במאה ה-24, לאחר שנחתם הסכם שלום בין הפדרציה המאוחדת של הכוכבים לבין האיחוד הקרדאסי, אשר הגדיר מחדש את האזור המפורז בין שתי המעצמות, ואשר הביאו לוויתור, מצד שני הצדדים, על מספר כוכבי לכת - חלקם מיושבים, לטובת הצד השני.
אף על פי שלמתיישבים אזרחי הפדרציה הוצעה האפשרות להעתיק את מקום מגוריהם למקומות אחרים, בתוך שטח הפדרציה, חלקם התעקשו להישאר בבתיהם, וכך, למעשה, עברו לחיות תחת ריבונות האיחוד הקרדאסי.
חלק ממתיישבים אלו הקימו את המאקי, על מנת להגן על עצמם מפני תוקפנות קרדאסית, מאחר שלא קיבלו תמיכה רשמית מהפדרציה, שחששה להפר את הסכם השלום עם הקרדאסים, מה שעלול להוביל למלחמה.
כבר בעונות המוקדמות, צוות תחנת החלל חלל עמוק 9 נאלץ להתמודד עם מחתרת הכוללת בעיקר בני-אדם ובאג'ורנים, המכונה "המאקי".
הרקע העלילתי לכך נמצא כבר בעונותיה המאוחרות של הדור הבא, בפרק שבו מתיישבים אינדיאנים מסרבים לעזוב את המושבה שלהם, כאשר הפדרציה מוותרת על ריבונותה בכוכב זה לטובת הקרדאסים, במסגרת הסכם שלום.
סיפורי המאקי מהווים דוגמה לכך ש-"מסע בין כוכבים: חלל עמוק 9" נוטה לעסוק בנושאים אפלים יותר, לעומת קודמותיה: המאקי הם אזרחים של הפדרציה, אשר נוטלים לידיהם נשק כנגד קרדאסיה על מנת להגן על בתיהם.
חלק מהם, כגון קאלוין הדסון, ידיד ותיק של קומנדר סיסקו, מייקל אדינגטון, אשר עורק משירותו על חלל עמוק 9, ואף רו לארן ותומאס רייקר (שכפול של ויליאם רייקר מהסדרה הדור הבא) - הם כולם קציני צי הכוכבים, אשר באופן בלתי חוקי סייעו לספק למאקי נשק וטכנולוגיה שהם יכולים להשתמש במאבקם.
שינוי הכיוון של "מסע בין כוכבים: חלל עמוק 9", הקוראת תיגר כנגד ערכים מסורתיים של "מסע בין כוכבים", בא לידי ביטוי דרמטי בדברים הבאים, אותם אומר אדינגטון לסיסקו:
במשך שנים המאקי תקפו את הקרדאסים, אשר נלחמו בהם אך לא הצליחו להביס אותם.
בכמה מפרקי "חלל עמוק 9", בהם מתוארות עלילות המאקי, בתחילה, הפדרציה מתערבת במלחמתם בקרדאסים, ומסייעת לאחרונים בשמירה על הסכם השלום.
אולם בשנים מאוחרות יותר, כאשר האיחוד הקרדאסי מאחד כוחות עם הדומיניון להילחם בפדרציה ובני-בריתה, הדומיניון מסייע לצבא קרדאסיה להשמיד את המאקי (שנת 2373).
על פי סיפור הרקע של הסדרה "מסע בין כוכבים: וויאג'ר", ספינת החלל וויאג'ר נשלחת לאתר ספינת מאקי, במטרה לעצור אותם, אולם חייזר מרביע דלתא, בקצה השני של גלקסיית שביל החלב, כופה על צוותי שתי הספינות לשתף פעולה ולעבוד יחדיו, על מנת לשרוד מול איומים של גזעי חייזרים אחרים, כמו הקייזון.
המאקיאיולי (מאיטלקית: Macchiaioli) הייתה קבוצה של ציירים איטלקים אשר פעלו באזור פירנצה במחצית השנייה של המאה ה-19. הם התאפיינו בכך ששברו את המוסכמות המקובלות באקדמיות לציור באיטליה.
הם הדגישו את הרעננות שבטבע וניסו לתפוס את הצל, האור והצבעים הטבעיים, בעיקר בעזרת פרקטיקה של ציור ב"כתמים" של צבע.
רבות מהפרקטיקות שלהם נהיו מקובלות אחר כך באמנות כחלק מזרם אימפרסיוניזם.
בין החברים המפורסים בקבוצה היו הציירים סילבסטרו לגה, סרפינו דה טיבולי, סטפנו אוסי, ג'ובאני פאטורי וטלמאקו סיניוריני.
הקבוצה הורכבה מציירים צעירים, אשר רבים מהם השתתפו במלחמות למען עצמאות איטליה בשנת 1848. בסוף שנות החמישים היו נפגשים באופן קבוע בבית הקפה מיכאלאנג'ולו (Caffè Michelangiolo) שבפירנצה.
השם 'מאקיאיולי' הוענק לקבוצה בשנת 1862, ככינוי גנאי תחילה אולם אחר כך אומץ על ידם, ופירושו "המכתימים" (משמעות "מאקיה" (macchia) באיטלקית הוא כתם).
הם קיבלו תמיכה מדייגו מרטלי (Diego Martelli), אספן ומבקר אמנות בן זמנם.
הקבוצה לא זכתה להרבה הצלחה בתקופתה, אולם כיום רבים רואים בהם תנועה אומנותית חשובה, וממבשרי האימפרסיוניזם.
בן האגֵרְטי , המוכר בשם הבמה מאקלמור (Macklemore) (ובעבר בשם פרופסור מאקלמור), הוא ראפר ומוזיקאי אמריקאי.
מאקלמור פעיל מאז שנת 2000, ומאז אסף קהל מעריצים אינטרנטי גדול.
הוציא לאור שני אלבומים, שני מיני-אלבומים וקסטת מיקסים אחת, כולם באופן עצמאי.
הקליפ לשירו "Thrift Shop" ("חנות יד שנייה" באנגלית), שיצא ב-2013, נצפה מעל מיליארד פעמים באתר יוטיוב והגיע למקום הראשון במצעד בילבורד הוט 100, לאחר שמכר חמישה מיליון עותקים.
שיתוף הפעולה שלו עם המפיק ראיין לואיס הניב להיטים רבים.
ב-2012 יצא לאור אלבום הסטודיו שלהם, "The Heist" ("השוד"), שהגיע למקום השני במצעד בילבורד 200, עם 78,000 מכירות בשבוע הראשון לצאתו.
השניים היו מועמדים לשבעה פרסי גראמי ב-2014, וזכו בארבעה מהם: תגלית השנה, אלבום הראפ הטוב של השנה, שיר הראפ הטוב של השנה, והופעת הראפ הטובה של השנה.
מאקלמור תומך בזכויות קהילת הלהט"ב.
ביטוי לתמיכה זו ניתן למצוא בשירו "Same Love", שמוקיע את ההומופוביה בחברה ובתקשורת.
מאקלמור תכנן להופיע בישראל בשנת 2017 יחד עם ראיין לואיס וגם ניסים בלאק כאורח, במסגרת פסטיבל "פלייליסט" בראשון לציון, אך המופע בוטל.
בספטמבר 2024, פחות משבוע לאחר שמאקלמור הוכרז ככוכב מוביל בפסטיבל המוזיקה Neon City בלאס וגאס, הוא הוסר מהרשימה "בשל נסיבות בלתי צפויות".
למרות שפסטיבל המוזיקה לא ציין סיבה ספציפית, ההסרה התרחשה מספר ימים לאחר שמאקלמור אמר "Fuck America" (בעברית: "שתזדיין אמריקה") בהופעה במהלך אירוע התרמה פרו-פלסטיני בשם "Palestine Will Live Forever", שהתקיים בסיאטל.
לאחר התקרית, פרסם מאקלמור הצהרה שבה הבהיר את דבריו וציין שהרגשות והמחשבות שלו לא תמיד מובעים בצורה מושלמת או מנומסת.
באוקטובר 2023, מאקלמור, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן.
ב-4 בנובמבר של אותה השנה, מאקלמור הופיע בעצרת פרו-פלסטינית בוושינגטון די.
סי., שם התייחס לפעולות צה"ל בעזה כ"רצח עם": .
ב-2024 בעקבות המחאות נגד ישראל באוניברסיטאות בארצות הברית הוציא את השיר "Hind's Hall" שבו הוא תקף את ישראל בתור מדינת אפרטהייד שמבצעת רצח עם ואמר שכל ההכנסות מהשיר ילכו לאונר"א.
באוגוסט 2024, מאקלמור ביטל את ההופעה שלו בדובאי שתוכננה לאוקטובר, בשל תפקידה של איחוד האמירויות הערביות במימון ותמיכה לכאורה בכוחות המיליציה בסודאן, שמעורבים במשבר הומניטרי ובמלחמת אזרחים.
מאקלמור הצהיר באינסטגרם כי ביטל את ההופעה מתוך "סולידריות עם העם הסודאני".
מאקי צוקדה (ביפנית: 塚田真希; באנגלית: Maki Tsukada; נולדה ב-5 בינואר 1982) היא ג'ודוקא עבר יפנית אשר התחרתה בקטגוריית המשקל הכבד (מעל 78 ק"ג), האלופה האולימפית מאתונה 2004.
צוקדה התחרתה פעמיים במשחקים האולימפיים בשנים 2004 ו-2008. באתונה 2004 היא זכתה במדליית הזהב.
היא התחילה בשלב שמינית הגמר וניצחה באיפון את ג'סיקה מלון האוסטרלית, ברבע הגמר היא ניצחה שוב באיפון את מרינה פרוקופייבה האוקראינית ובחצי הגמר ניצחה בניקוד ווזארי את תאה דונגזאשווילי הרוסייה.
בגמר היא התמודדה מול דיימה בלטראן הקובנית וכדקה מפתיחת הקרב קיבלה הקובנית ניקוד ווזארי לאחר שהצליחה בעזרת תרגיל אוסוטו-גרי להטיל את צוקדה.
לאחר שהטילה אותה ניסתה הקובנית להמשיך לריתוק אך צוקדה ניצלה זאת להתחמק ולבצע ריתוק מצדה שהצליח והעניק לה איפון וניצחון.
בבייג'ינג 2008 צוקדה זכתה במדליית הכסף כאשר הגיעה לגמר לאחר שניצחה באיפון את שלושת קרבותיה הראשונים.
בגמר היא התמודדה מול טונג וון הסינית ולאחר שהובילה בווזארי לאורך רוב הקרב, הפסידה צוקדה באיפון 17 שניות לסיום לאחר תרגיל מוצלח של הסינית.
במשחקי אסיה היא זכתה במדליית כסף (2002) ובאוניברסיאדה היא זכתה במדליית כסף (2001).
במהלך הקריירה צוקדה זכתה במדליות רבות בתחרויות מהסבב העולמי וביניהן מדליות זהב מטורנירי טוקיו ופריז היוקרתיים.
מאקלמור וראיין לואיס הוא צמד היפ הופ אמריקאי שהוקם בשנת 2008 בסיאטל, וושינגטון.
הצמד מורכב מבן האגרטי, ראפר הידוע בשם הבמה מאקלמור, וריאן לואיס , מפיק מוזיקלי, די ג'יי וצלם מקצועי, שפגש את מאקלמור בצילומים; מאז הם שיתפו פעולה באופן קבוע.
בשנת 2009, הוציאו את הפרויקט המשותף הראשון שלהם, מיני-אלבום בשם VS.
מאקלמור וראיין לואיס נפגשו בשנת 2006. לואיס בילה כמה שנים בעבודה על קידומו של מאקלמור כצלם, ולאחר מכן הם הפכו במהרה לחברים טובים.
לואיס המשיך להפיק עבור מאקלמור, ובסופו של דבר השניים עבדו במשרה מלאה כצמד בעל שם.
בשנת 2008, רשמו את שיתוף הפעולה הראשון שלהם כצמד והופיעו ב-Bumbershoot, בפסטיבל המוזיקה Sasquatch באמפיתיאטרון Gorge ופסטיבל המוזיקה Outsides Lands בסן פרנסיסקו.
בשנת 2009 הוציאו את המיני-אלבום הראשון שלהם, The VS.
EP, שהגיע למקום השביעי במצעד ההיפ הופ של אייטונס.
בדצמבר 2009, הוציאו את הסינגל "Irish Celebration".
באוקטובר 2010, הוציאו את המיני-אלבום השני שלהם, VS.
בשנת 2011, הוציאו את הסינגל "Wings", שהגיע למקום ה-12 במצעד השירים מתחת להוט 100. לאחר מכן, הוציאו את הסינגל "Can't Hold Us", באירוח הזמר ריי דלטון , שהגיע למקום הראשון במצעד הבילבורד הוט 100 ושהה בו במשך 5 שבועות סך הכל.
בשנת 2012 הוציא הצמד את הסינגל "Thrift Shop", שהגיע אף הוא למקום הראשון במצעד, ולאחר זמן מה הפך לאחד מהשירים הנמכרים ביותר בכל הזמנים בארצות הברית, תוך שהיה לאחד השירים הנמכרים ביותר לשנת 2013. ב-18 ביולי 2012, הוציאו בשיתוף פעולה עם הזמרת האמריקאית, מרי למברט , את הסינגל "Same Love".
בהמשך השנה, הוציאו את אלבום הבכורה שלהם, The Heist, שהגיע למקום השני במצעד הבילבורד 200. ב-2014, זכה האלבום בפרס גראמי בקטגוריית "אלבום הראפ הטוב ביותר", תוך שהצמד עצמו זכה בקטגוריית "תגלית השנה".
ב-2017 הכריז הצמד כי יצא להפסקה זמנית.
מאקני היא עיר במחוז הצפוני , סיירה לאון.
באזור העיר, נמצא אוניברסיטת מאקני .
העיר ממוקמת כ-138 ק"מ מבירת סיירה לאון, פריטאון.
החודש הכי חם הוא מרץ (24 מעלות צלזיוס), והחודש הקר ביותר הוא ספטמבר (18 מעלות צלזיוס).
כמות המשקעים הממוצעת היא 3,039 מילימטרים בשנה.
חודש ספטמבר הוא החודש הגשום ביותר (569 מ"מ גשם), וחודש פברואר הוא החודש היבש ביותר (1 מ"מ גשם).
העיר נמצאת ליד כביש לונסאר –מאקני.
מאקסי היא סדרת טלוויזיה מונפשת צרפתית-קנדית ששודרה במקור ב-TFO החל מ-4 בנובמבר 2017. בישראל הסדרה שודרה בדיבוב עברי בערוץ KIDZ בשנת 2017.
הדיבוב העברי בוים על ידי תומר שביט, והופק על ידי ענבר שטגר עזרא באולפני דאבי דאב.
דמותמדבב/ת בעבריתמארהלין כהןקסילואיטן גרינברגג'קסער בדישיאליבראריאל ספורפטוניהנעה קשפיצקיפירסצביקה פורמןאפלטוןצביקה שוורצברג
בנוסף דיבבו בגרסה העברית לורן סביר וליאר חקון.
מאקרו-משפחה, הקרוי גם בשמות משפחת-על או פילום הוא רעיון בבלשנות היסטורית, שלפיו ניתן ליצור מכמה משפחות של שפות קבוצה אחת, כדי לערוך השוואה בין מילותיהן, וכך לשחזר מוצא משותף אפשרי השייך להן.
דוגמה למאקרו-משפחה של שפות היא משפחת העל של השפות הנוסטרטיות, שכוללת בתוכה את השפות הדראווידיות, השפות האוראליות, השפות אפרו-האסיאתיות והשפות ההודו-אירופיות.
מאקי קוואי (יפנית: 川合眞紀; נולדה ב-21 בינואר 1952) היא חוקרת יפנית המוכרת בעיקר בזכות מחקריה הבינתחומיים בתחומי , כימיה פיזיקלית, פיזיקת החומר המעובה, מדעי החומרים וננוטכנולוגיה.
קוואי, ילידת , טוקיו, גדלה במשפחה שבה כולם עסקו במדע.
סבה( Teji Takagi ) היה מתמטיקאי והוריה (סציו טגאקי Sachio Takag ומיי טגאקי Mie Takagi) היו פיזיקאים.
היא התחילה ללמוד באוניברסיטת טוקיו בפקולטה לכימיה ב־1971 וסיימה את לימודיה לתואר הראשון ב־1975. תחילת דרכה במחקר מדעי הייתה במעבדת הקטליזה של קנג'י טמורו (Kenji Tamaru), שם היא נפגשה גם עם בעלה, טמוגי קוואי (Tomoji Kawai), וכאשר התעניינה במה שהמעבדה והתחום הציעו, היא החליטה להמשיך בדרכה בתחום.
קוואי המשיכה לחקור באותה מעבדה גם עבור הדוקטורט שלה, שאותו סיימה ב־1980, והוא התמקד בשימוש באמוניה להפחתת תחמוצת החנקן דו-חמצני על פני זרז פנטאוקסיד ונדיום.
בתור מדענית, קוואי פרסמה מעל 500 מאמרים שונים ועבדה על מחקרים בינתחומיים בכמה תחומים מדעיים מרכזיים.
קוואי קיבלה פרסים רבים כגון: L'Oréal - UNESCO פרס נשים במדע (2019), Gerhard Ertl Lecture פרס (2015) ו (2016) .
בנוסף למחקריה, קוואי מוערכת מאוד בקהילה הבינלאומית ומשתתפת בארגונים כגון אגודת הכימיה של יפן ומעבדת RIKEN.
לאחר הדוקטורט, עבדה קוואי כחוקרת במספר מעבדות וחברות.
באפריל אותה השנה, הצטרפה למעבדת הקטליזה של RIKEN בתור תלמידת מחקר.
לאחר 3 שנים ב־1983, קוואי הצטרפה למכון המחקר התעשייתי של משרד הסחר והתעשייה הבינלאומי של אוסקה שם חקרה על תגובות מתאנציה וב-1985 חזרה ל־RIKEN אך כעת בתור חוקרת מן המניין.
במאי של שנת 1988 היא הפכה לפרופסורית זמנית במכון לחומרים תעשייתיים במכון הטכנולוגי של טוקיו.
במרץ 2004 היא הפכה לפרופסורית קבועה בבית הספר למדעי החומר באוניברסיטת טוקיו.
מאפריל 2010 עד למרץ 2015 קוואי הייתה המנהלת של RIKEN ומאוקטובר 2014 עד ספטמבר 2017 הייתה חלק ממועצת המדע של יפן.
המאראקס (צורת יחיד - מאראקה) הם כלי נגינה פשוטים שמקורם במוזיקה הלטינית.
המאראקס עשויים מקליפה חלולה המכילה אורז או גרגרים אחרים, אליה מחוברת ידית אחיזה.
נגינה במאראקס מתבצעת בזוגות (לרוב), כאשר הנגן ממבצע תנועת נדנוד והקפצה של הכלי, כך שמתקבל קול רשרוש מתמשך והרמוני.
לרוב, אחת משתי המאראקות היא בעלת טון גבוה מהשנייה, כך שהנגן יכול ליצור ניגודים ושיאים בצליל המתמשך.
אף שלכאורה הנגינה במאראקס היא קלה, נדרשת מיומנות רבה כדי להוציא צליל נכון ומתמשך, וכדי ליצור סינקופות והנגדות בין שתי המאראקות.
במקור, הכלי פותח ככל הנראה בתקופות פרה-היסטוריות באמריקה.
מקור השם הוא ככל הנראה בשפת הטופי של אינדיאנים מסוימים בברזיל.
בעבר, היו הקליפות עשויות מדלועים מיובשים, והידיות מעץ.
בימינו, מאראקס עשויים ממגוון חומרים - פלסטיק, עץ או עור.
במוזיקה הלטינית, המאראקס משמשים ככלי ליווי לזמר (שלרוב מנגן עליהם בעצמו תוך כדי שירה), ומהווים חלק בלתי-נפרד ממרבית המקצבים הלטיניים.
מארב צבאי הוא צורת קרב צבאית בה הצד התוקף משתמש ביתרון שבהסתתרות או באלמנט ההפתעה כדי לתקוף את הצד השני באופן לא צפוי.
צורת קרב זו מעניקה יתרון לכוח התוקף (ברוב צורות הקרב האחרות היתרון נמצא בצד הכוח המגן) כיוון שהוא בוחר את זמן ההתקפה ואת תנאי השטח הנוחים לו.
מארב יכול להתקיים במהלך מתקפה (על ידי משיכת כוח מתגונן לתוך שטח בו ממתין לו מארב) או במהלך מגננה.
מארבים יכולים להתבצע ביבשה, בים, ומאז ראשית התעופה גם באוויר.
מארב הוא צורת הקרב המועדפת בלוחמת גרילה.
המארב היה בשימוש לאורך כל ההיסטוריה, החל בציד בתקופה הפרה-היסטורית, עבור בלוחמה העתיקה וכלה בלוחמה המודרנית.
המארב אינו משמש רק למלחמה, גם כוחות משטרה מבצעים מארבים (כגון מארב לעברייני תנועה).
ישנם בעלי חיים טורפים רבים התופסים את מזונם באמצעות מארב.
מודיעין, בין אם נקודתי על תנועת אויב ובין אם על שגרתו, עשוי לתרום רבות להצלחת המארב.
היתרון ממנו נהנה הכוח האורב מאפשר לקיים יחס קטן, יחסית לצורות קרב אחרות, בין התוקף (האורב) למתגונן (המופתע).
עם זאת, בתכנון מארב עדיין השאיפה היא ליתרון מספרי מהותי של הכוח האורב על הכוח המתגונן, על מנת להימנע ממצב בו הכוח המתגונן מצליח להפוך את הגלגל, ולהשמיד או לפחות להבריח את הכוח האורב.
בחירת מקום המארב לוקחת בחשבון את שני הנתונים הראשונים.
ישנם מצבים בהם נתיב התנועה של האויב ודאי או קרוב לוודאי (כמו בתנועה במעבר הכרחי בין הרים) ומצבים בהם לא ניתן לחזות בדיוק את נתיב תנועת האויב.
במקרה של נתיב ודאי ייבחר מקום המארב במקום בו האויב נמצא חשוף ביותר ואילו האורבים מוסתרים ביותר.
במקרה של נתיב לא ידוע, יבחר מקום המארב על פי ניתוח הסתברותי של תנועת האויב הצפויה, תוך "הקרבה" מסוימת של המסתור של המארב לצורך שיפור יכולת התצפית שלו.
במקרים של נתיב ודאי ניתן אף לקבוע מראש את המיקום של הכוחות האורבים ואף לבצע חלוקת גזרות ירי מראש.
כניסת כוח למארב צריכה להיות מוסתרת מעיני האויב.
פריסת כוח לקראת מארב כוללת הטמנת מלכודות אם תוכננו, הכנת עמדות ועמדות חלופיות, הצבת הכוח בעמדות, הסוואתו.
לאחר שהכוח ממוקם מחולקות גזרות הירי והכוח ממתין לאויב הצפוי.
משך ההמתנה תלוי במודיעין על האויב, עשוי להמשך בין מספר דקות (במקרה של מודיעין מדויק) עד מספר ימים.
על הכוח האורב לשאת אספקה לתקופת ההמתנה, שכן תספוקו מבחוץ עלול לחשוף את המארב.
הפעלת מארב מתחילה בירי ופיצוץ חומרי הנפץ (אם הוכנו מבעוד מועד), באופן שיפגע ככל האפשר בכוח המותקף, או הסתערות על האויב (במארב מזנק).
המארב מופעל כאשר האויב מגיע אל גזרות הירי שתוכננו מראש, תוך ניסיון לגרום כמה שיותר פגיעות באויב.
אם כוחות האויב אינם מושמדים בתוך זמן קצר, מפקד המארב יעריך מתי התנגדותם נחלשה מספיק על מנת לבצע הסתערות סופית שתוודא את השמדתם או כניעתם.
מארב ציר - שיטת מארב בה הכוח התוקף מפוצל לשני חלקים כאשר כל צוות יושב בצד אחר של נתיב התנועה של האויב מוסווה היטב, בנקודה בה הציר נשלט היטב ממיקום המארב.
על פי אות מוסכם, הכוח תוקף את הצד המתגונן עד להיחלשות משמעותית, ואז מסתער ומכתר את הצד המתגונן המופתע משני צדדיו.
בדרך כלל תחילת ההתקפה תתמקד בקצוות הקדמי והאחורי של הכוח המתגונן, על מנת למנוע ממנו לסגת או להמשיך ולהתקדם.
היתרון הבולט של שיטה זו ההוא יכולת הניטרול והכיתור המהיר משני הצדדים.
חסרונה הוא שהשיטה עתיקה ומוכרת, כך שכוחות שצפויים לעבור בצירים מודעים לאפשרות של מארב, נוקטים אמצעי זהירות, מתכוננים ומתמגנים לאפשרות כזו.
חיסרון נוסף הוא האפשרות לירי דו-צדדי בין הכוחות האורבים, שסכנתו גדולה במיוחד בעת מארב לילה.
מארב צלפים - צלפים (ולעיתים גם קלעי סער) מתמקמים בעמדה מוסווית החולשת על שטחי מפתח, ומחכים שהאויב יחשוף את עצמו, ואז יפגעו בו באמצעות ירי צליפה מדויק מרחוק.
מארב נ"ט - מארב שמבוצע על ידי חי"ר או יחידות סיור מהירות כנגד יחידות רכובות, ובפרט יחידות מבוססות רק"מ.
המארב מנצל את העובדה שליחידות רק"מ יכולת תצפית מוגבלת, ואינן יכולות להסתתר.
המארב מתבצע על ידי ירי מטח של טילי נ"ט מטווח ממנו קשה מאוד לרק"מ לזהות את האורבים.
שיטה נוספת היא הצבה של משגרי נ"ט או תול"רים על גבי רכבי סיור מהירים אשר משנים את מיקומם לאחר כל ירי.
בדרך כלל לאחר מטח אחד או שניים הכוח האורב ינתק מגע שכן עצם זיהוי מקור הירי מעמיד את הכוח האורב בסכנת השמדה.
בכל פעילות צבאית עיקרית, אם במהלך לחימה ואם בפעילות ביטחון שוטף, ההנחה היא כי האויב ינסה לטמון מארבים.
היקלעות למארב היא המצב הקשה ביותר שכוח צבאי עשוי להגיע אליו, ולכן ננקטות פעולות רבות להתמודדות עם אפשרות זו.
הדרך המועדפת היא למנוע את המצב בו כוח יקלע למארב.
דרך הפעולה כוללת מספר שיטות עיקריות:
מניעה - בעת לחימה, ינסה כל אחד מהצדדים הלוחמים להסתיר את תנועת כוחותיו, ולמנוע מהצד השני מודיעין באשר לתנועה מתוכננת.
בפעילות בט"ש, הכרוכה בתנועה רבה לאורך צירים ידועים מראש הכוללת סיורים, העברת אספקה, שינוע כוחות וכדומה, לא ניתן למנוע לחלוטין מהאויב מודיעין על תנועת הכוחות, אך ניתן לצמצם אותו.
הטעיה נועדה לגרום לאויב להניח מארבים במקומות ובזמנים לא נכונים.
דרך לעשות זאת היא שינוי תכוף של נתיבים וזמנים ("שבירת שגרה"), ובניית משימות כך שלא ניתן יהיה לצפות מראש את השלבים בהן.
איתור - בדיקה מראש, באמצעות ניתוח פני השטח, מאפשרת לזהות זירות מתאימות למארבים.
האיתור מתמקד בתצפית למקומות אלו או אף סיור אליהם על מנת לגלות מראש מארבים או הכנות שמתבצעות למארבים.
ייזום מתבצע תוך כדי תנועה על ידי ירי אקראי לשטחים שולטים על ציר התנועה, באותן הזירות שאותרו באמצעות ניתוח פני השטח.
המטרה בירי זה היא לגרום לכוח שהציב מארב לחשוב שהתגלה, ולפעול שלא בהתאם לתוכנית המארב ובטרם זמן.
מבנה - תנועת הכוח מתבצעת באופן שימנע עד כמה שאפשר פגיעה בחלק גדול ממנו בו זמנית.
כאשר מדובר בכלי רכב בודד כמובן שאין אפשרות כזאת, אך כל כוח שמורכב משני חלקים או יותר ינוע כאשר חלקיו השונים מרוחקים זה מזה במידה מספקת.
כאשר מדובר בתנועה של יחידה גדולה יחסית, למשל שיירת אספקה, תאובטח השיירה מהחזית ובסופה.
בתנועה של כוחות צבא גדולים בלחימה יוקצה כוח קטן כ"משמר קדמי" שינוע הרבה לפני הכוח העיקרי, ינסה לאתר מארבים או להפעיל אותם כשאינם מודעים לגודל היחידה שנעה לעברם, ומעניקים ליחידה הגדולה זמן להיערך לקרב.
בנוסף, קיים גם "משמר אחורי" שנועד למנוע סגירת מלכודות על כוחות גדולים ולהותיר להם נתיב נסיגה.